Predkladacia správa
 
Materiál je predkladaný na základe bodu  B.10.uznesenia vlády Slovenskej republiky č. 520/2006 zo dňa 7. júna 2006 s cieľom informovať vládu Slovenskej republiky o výsledkoch realizácie pilotných projektov systému EVO – Elektronizácia verejného obstarávania, zavedením ktorého sa súčasne vytvárajú predpoklady na realizáciu centrálneho obstarávania tovarov od 1. januára 2007 výlučne elektronickými prostriedkami. 
 
Materiál sa zameriava na analýzu súčasného stavu riešenia pilotných projektov EVO, na riešenie otvorených otázok tohto projektu s cieľom vytvoriť všetky potrebné predpoklady na dostatočnú prípravu štátnej správy pre plnenie povinností vyplývajúcich zo Zákona č.25/2006 (obstarávať tovary výlučne elektronicky).